Bøvågen er et lite samfunn med butikk og post, trevarehandel, bensin- og dieselpumpe, fiskeriforedling og fiskeutsalg. Bygden har egen barneskole og barnehage. I tillegg finnes det diverse industri, eksempelvis innen stillas og gårdsbruk. Bebyggelsen er en blanding av gammelt og nytt, og et svært populært sted for hyttefolk. Det er svært mange hytter spredt rundt i området. Området har en skjærgård, med mange øyer og badeplasser.